

# ประกาศเทศบาลตำบลห้วยยาง

**เรื่อง ประชาสัมพันธ์การตรวจการจ้าง**

ด้วยเทศบาลตำบลห้วยยาง ได้ดำเนินการตามโครงการซ่อมสร้างถนนลาดยางแอสฟัลท์ติกคอนกรีต

ไหล่ทางลูกรัง สายทางบ้านโคกสูง - บ้านหลุบแซง กว้าง ๕ เมตร ยาว ๓,๐๖๐ เมตร ตามแบบแปลนเทศบาลตำบลห้วยยางกำหนด(อ้างอิงแบบมาตรฐานกรมทางหลวงชนบท) พร้อมติดตั้งป้ายประชาสัมพันธ์ขนาดกว้าง ๑.๒๐ เมตร ยาว ๒.๔๐ เมตร ตามแบบมาตรฐาน ผู้รับจ้างต้องดำเนินการจัดหาป้ายประชาสัมพันธ์โครงการชั่วคราวเกี่ยวกับงานรับจ้างดังกล่าวก่อนลงมือดำเนินงาน และต้องแจ้งการเข้าดำเนินงานจ้างเป็นหนังสือ ให้กับเทศบาลตำบลห้วยยางทราบก่อนทุกครั้งก่อนมีการเข้าทำงานจ้างสัญญาจ้างเลขที่ ๔/๒๕๕๙ ลงวันที่ ๒๙ มกราคม ๒๕๕๙

โดยจะทำการตรวจรับงานจ้างในวันที่ ๔ กรกฎาคม ๒๕๕๙ เวลา ๑๐.๐๐ น. เป็นต้นไป

ณ สถานที่ก่อสร้าง ดังกล่าวข้างต้น

ดังนั้น เพื่อให้การดำเนินงานโครงการดังกล่าว ถูกต้อง เรียบร้อยตามระเบียบ และหนังสือสั่งการ

จึงขอประชาสัมพันธ์ให้ประชาชนและผู้สนใจทราบโดยทั่วกัน

จึงประกาศให้ทราบโดยทั่วกัน

ประกาศ ณ วันที่ ๓๐ เดือน มิถุนายน พ.ศ. ๒๕๕๙

(ลงชื่อ)

(นายสมชาย สุวรรณคาม)

นายกเทศมนตรีตำบลห้วยยาง